Charmeleon

Charmeleonovo ime kombinacija je engleskih riječi "char" = opeći, i "chameleon" = kameleon (maleni gušter). Doduše, Charmeleona se ne bi trebalo smatrati ekvivalentom kameleonu, jer nema nikakve veze sa stvarnom životinjom, dok Pokémon Kecleon ima. Njegovo japansko ime dolazi od izgovora engleske riječi "lizard" = gušter, zbog njegova gmazolika izgleda.

 Biološke karakteristike 

Charmeleon je dvonožni gmaz, tamnocrvene boje s izraslinom na vrhu glave nalik rogu, slično kao u dinosaura Parasaurolphusa (zanimljiva činjenica jest da su Charmander i Charizard svijetle, narandžaste boje, dok je Charmeleon najtamniji član svog evolucijskog lanca). Njegove ruke sada su oboružane dugim, oštrim kandžama, mnogo dužim od Charmanderovih, i ne nalik njegovom slatkom i poslušnom prijašnjem obliku, ovaj Pokémon veoma je nagle naravi, te često bljuje plavičaste plamenove ili plamteću prašinu kada je uznemiren. Ima pretjerano divlju narav i voli borbu. Kada je uzbuđen, njegov plamen na repu također poprimi plavičastu boju. Nemilosrdno razrezuje protivnike svojim moćnim kandžama i udara ih svojim repom da bi ih onesvijestio, povisujući okolnu temperaturu mašući svojim repom. Poseban oprez potreban je pri prilaženju ovom opakom Pokémonu.

Njegov je rep dovoljno snažan da podigne petoricu ljudi te je poznat po tome da može podignuti temperaturu okolnog zraka samo lagano mašući njime.

 U videoigrama 

Charmeleona se može dobiti razvijanjem Charmandera na 16. nivou, kojeg se ne može naći u divljini. zbog toga, igrač mora započeti igre Charmenderom u kojima je on dostupan kao početni Pokémon (uz Squirtlea i Bulbasaura). Zbog njihove snage, rijetkosti i vječne popularnosti, Charmander/Charmeleon/Charizard često se uzgajaju u Pokémon igrama radi razmjene s ostalim igračima. Shiny verzija Charmeleona žute je boje.

 U animiranoj igri 

Kada se Ashov Charmander razvio u Charmeleona dok se borio s Exeggutorima, njegova se osobnost naglo i potpuno promijenila. Postao je veoma neposlušan Pokémon, boreći se samo kada je bio od volje (što je, na Ashovu veliku žalost, bilo veoma rijetko). Pokazao je svoj nedostatak poštovanja čim mu je Ash čestitao na njegovoj evoluciji. Od tada, pa sve do njegove evolucije u Charizarda, neprestano je bljuvao vatru u Ashovo lice. Evoluirao je u Charizarda tri epizode kasnije, zbog velike želje da se bori s Aerodactylom.

Kada je Ash sreo svog prijatelja Richija na Whirl ostrvima, njegov se Charmander, Zippo, razvio u Charmeleona od prošlog pojavljivanja (Zippo je, doduše, ostao poslušan nakon evolucije). Zippo se nije razvio u Charizarda.

Na ostrvima između grada Lilycovea i grada Mossdeea, jedan od učenika Pokémon sudačke škole ima Charmeleona, kao i Ivysaura i Wartortlea.

U filmu Pokémon 4Ever, mladi Prof. Oak ima Charmeleona kojeg koristi da bi pobijedio Sneasela koji pripada članu Tima Raketa.

 Reference 

 Vanjski linkovi 

Kategorija:Vatreni Pokémoni

ca:Línia evolutiva de Charmander#Charmeleon
cs:Seznam pokémonů (1-20)#Charmander
da:Pokémon (1-20)#Charmeleon
es:Anexo:Pokémon de la primera generación#Charmeleon
fi:Luettelo Pokémon-lajeista (1–20)#Charmeleon
pl:Lista Pokémonów (1-20)#Charmeleon
pt:Família de Charmander#Charmeleon